
תמרורי שיח לצוות החינוכי
פתיחה לישיבת צוות · 15 דקות
יצרה: רוית ראש בן ישי
פתיחה לישיבת צוות – 15 דקות
גם אנחנו ממהרים ממשימה למשימה. התמרורים מזמינים לעצור רגע, להביט פנימה ולהכיר זה את זה מעט יותר.
	זמן
	שלב
	מה עושים

	2 דק׳
	איזה תמרור אני היום?
	כל אחד בוחר תמרור שמתאר את מצבו הבוקר – במילה אחת.

	8 דק׳
	קבוצות של 3–5
	כרטיסים הפוכים; כל אחד בתורו מושך כרטיס ומשלים את המשפט. מותר לדלג או להחליף.

	3 דק׳
	מליאה
	מכל קבוצה משפט אחד שהפתיע, ריגש או חיבר.

	2 דק׳
	רמזור יציאה
	🟢 משהו שאני לוקח/ת · 🟡 שאלה שנשארה · 🔴 הרגל שאעצור.



שישה משפטים לפתיחה מהירה
• עצור – רגע מהשבוע האחרון שבו עצרתי כדי להקשיב באמת...
• תן זכות קדימה – מישהו בצוות שפינה לי דרך, ואני רוצה להודות לו או לה על...
• מעבר חציה – מה עזר לי לעבור את התקופה הראשונה בתפקיד...
• רמזור ירוק – תלמיד או תלמידה שהדליקו לי השנה "אור ירוק" כש...
• רמזור אדום – גבול מקצועי שחשוב לי לשמור עליו...
• רמזור צהוב – הסימן הראשון שלי לכך שאני צריך/ה הפסקה...
רעיונות נוספים
• שאלה אחת לכל הקבוצות.
• שיח בזוגות בהליכה קצרה.
• כתיבה אישית של שתי דקות – ושיתוף מרצון.
• "קיר תמרורים" בחדר הצוות: כל אחד מוסיף פתק לכרטיס שבחר.
✂ - - - - - - - - - - - - - - - - - - - - - - - - - -
🚦 רמזור יציאה     שם: ____________
🟢 דבר אחד שאקח איתי: ______________________________
🟡 שאלה שעוד מעסיקה אותי: ______________________________
🔴 הרגל אחד שאעצור: ______________________________

